1. Promoció econòmica
Solsona Co, grup de turisme. 
El regidor de Promoció econòmica, Lluís-Xavier González i Villaró, informa que a la reunió del comitè executiu del Solsona Co,  reunit el dia 3 de novembre de 2017,  es va acordar la priorització de les activitats relacionades amb la redacció d’un projecte de conceptualització i prefiguració inicial de la casa del carnaval a l’edifici Cal Manel (Carrer Llobera) que en  permeti fer un ús funcional i adequat.

Que aquest projecte de conceptualització, servirà com a base per al projecte de reforma de l’edifici i per a la definició dels usos i la gestió que es preveu desenvolupar el 2018
Que el projecte Solsona Co té partida pressupostària corresponent a l’exercici 2017 per destinar a aquesta fi (4300-22785)
La Junta de Govern Local, en virtut de les facultats que té delegades per decret d’alcaldia 125/2015, de 10 de juliol, i per unanimitat dels assistents acorda:

Contractar les tasques esmentades a l’empresa STOA, propostes culturals i turístiques S.L. amb NIF B61566774 i adreça al carrer Rosselló 271, 1er, 1a per l’import de 2.980,00 euros + iva, d’acord amb el pressupost presentat. 

